
	Argumentai: pasiūlymas teikiamas pritariant projekto aiškinamajame rašte išdėstytiems argumentams, tačiau praplečiant teisinio reguliavimo tikslą – ne tik padidinti loterijų ir lošimų apmokestinimą, bet ir užtikrinti tikslingą ir skaidrų surinktų lėšų paskirstymą.
Siūlome nustatyti vienodą 15 procentų mokesčio tarifą loterijų, bingo, totalizatorių, lažybų ir nuotolinių lošimų organizatoriams. Taip pat nustatyti, kad dar 2 procentai būtų skiriami labdarai arba paramai. Įtvirtinus šią nuostatą, Lietuvos Respublikos loterijų įstatymo Nr. IX-326 7 straipsnį pripažinti netekusiu galios.

Pasiūlymas: pakeisti Įstatymo projekto 2 straipsniu keičiamą Įstatymo 5 straipsnį ir jį išdėstyti taip:

„5 straipsnis. Loterijų ir lošimų mokesčio tarifas ir dydis
1. Organizuojant loterijas, loterijų ir lošimų mokesčio bazei taikomas 7 15 procentų mokesčio tarifas. Loterijų organizatoriai dar 2 procentus nominalios išplatintų loterijos bilietų vertės privalo skirti labdarai arba paramai Labdaros ir paramos įstatyme nustatytiems labdaros arba paramos gavėjams.
2. Organizuojant bingą, totalizatorių ir lažybas, loterijų ir lošimų mokesčio bazei taikomas 20 15 procentų mokesčio tarifas. Bingo, totalizatorių ir lažybų organizatoriai dar 2 procentus sumos, gautos iš lošėjų statomų sumų, atėmus lošėjams faktiškai išmokėtą laimėjimų sumą, privalo skirti labdarai arba paramai Labdaros ir paramos įstatyme nustatytiems labdaros arba paramos gavėjams.
21. Organizuojant nuotolinius lošimus, loterijų ir lošimų mokesčio bazei taikomas 15 procentų mokesčio tarifas. Nuotolinių lošimų organizatoriai dar 2 procentus sumos, gautos iš lošėjų statomų sumų, atėmus lošėjams faktiškai išmokėtą laimėjimų sumą, privalo skirti labdarai arba paramai Labdaros ir paramos įstatyme nustatytiems labdaros arba paramos gavėjams. 
3. Organizuojant lošimus lošimo automatais ir stalo lošimus, loterijų ir lošimų mokesčio bazei – lošėjų statomų sumų ir lošėjams faktiškai išmokėtų laimėjimų sumų skirtumui – taikomas 5 procentų mokesčio tarifas. Taip pat nustatomas fiksuotas loterijų ir lošimų mokesčio dydis už kiekvieną lošimų veiklos leidime nurodytą lošimo įrenginį:
1) už A kategorijos lošimo automatą – 232 eurai per kalendorinių metų mėnesį (toliau – mėnuo);
2) už B kategorijos lošimo automatą –  111 eurų per mėnesį;
3) už ruletės, kortų arba kauliukų stalą – 2027 eurai per mėnesį.“

Pasiūlymas: pakeisti Įstatymo projekto 3 straipsnį ir jį išdėstyti taip:
„3 straipsnis. Įstatymo įsigaliojimas
Šis įstatymas įsigalioja 2018 m. sausio liepos 1 d.“

